(Návrh)

VYHLÁŠKA
Ministerstva financií Slovenskej republiky
z ....... 2026

o základných moduloch a všeobecný popis ich funkčnosti, rozšírených moduloch a všeobecný popis ich funkčnosti, podrobnosti o využívaní informačných technológii centrálneho ekonomického systému základných modulov a rozšírených modulov a podrobnosti o spracúvaní osobných údajov ministerstvom financií podľa § 10 zákona č. ............./2026 Z. z. o centrálnom ekonomickom systéme a o zmene a doplnení niektorých zákonov

Ministerstvo financií Slovenskej republiky (ďalej len „ministerstvo“) podľa § 19 zákona č. ............./2026 Z. z. o centrálnom ekonomickom systéme a o zmene a doplnení niektorých zákonov (ďalej len „zákon“) ustanovuje:

§ 1
Predmet úpravy

(1) Táto vyhláška ustanovuje
a) základné moduly a všeobecný popis ich funkčnosti,
b) rozšírené moduly a všeobecný popis ich funkčnosti,
c) podrobnosti týkajúce sa využívania informačných technológii centrálneho ekonomického systému základných modulov a rozšírených modulov,
d) podrobnosti týkajúce sa spracúvania osobných údajov ministerstvom podľa § 10 zákona.

§ 2
Vymedzenie pojmov

(1) Na účely tejto vyhlášky sa rozumie
a) modulom funkčný celok informačných technológií centrálneho ekonomického systému podľa § 3 ods. 2 písm. b) zákona určený na zabezpečenie jednotného výkonu uceleného okruhu procesov a činností v ekonomickej oblasti alebo súvisiacich podporných činností subjektu verejnej správy podľa § 4 ods. 1 alebo podľa § 5 ods. 1 zákona,
b) všeobecným popisom funkčnosti stručné vecné vymedzenie procesov, činností, údajov, výstupov alebo väzieb, ktoré modul zabezpečuje v rámci informačných technológií centrálneho ekonomického systému.

§ 3
Základné moduly 

(1) Základnými modulmi a ich všeobecným popisom funkčnosti podľa zákona sú:
a) modul M01 Personalistika, určený pre vedenie a údržbu evidencie údajov o pracovnom pomere, štátnozamestnaneckom pomere, služobnom pomere na výkon verejnej funkcie alebo obdobnom pracovnom vzťahu zamestnanca, prideľovanie osobného čísla, priraďovanie zamestnanca k organizačným štruktúram subjektu verejnej správy podľa § 4 ods. 1 alebo podľa § 5 ods. 1 zákona, evidovanie a uchovávanie povinných údajov zamestnanca podľa osobitných predpisov,[footnoteRef:1]) evidenciu rozpočtových položiek a zabezpečenie analytického účtovania osobných nákladov podľa osobitných predpisov,[footnoteRef:2]) a taktiež slúžiaceho aj ako zdroj údajov pre rôzne typy zostáv, vyhodnotení a zberu štatistík pre ostatné moduly,  [1: ) Napríklad zákon č. 311/2001 Z. z. Zákonník práce v znení neskorších predpisov, zákon č. 552/2003 Z. z. o výkone práce vo verejnom záujme v znení neskorších predpisov, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.]  [2: ) Zákon č. 431/2002 Z. z. o účtovníctve v znení neskorších predpisov.] 

b) modul M02 Mzdy, určený na zabezpečenie periodického spracovania a zúčtovania miezd, platov a odmien podľa náležitostí vyplývajúcich z osobitných predpisov,[footnoteRef:3]) výpočet preddavkov alebo zrážok daní, zdravotného poistenia, sociálneho poistenia a ďalších príspevkov v oblasti sociálneho zabezpečenia podľa osobitných predpisov,[footnoteRef:4]) a podieľa sa na ich úhrade. Taktiež zabezpečuje tvorbu platobných súborov a ďalších výstupov určených pre poskytovateľov platobných služieb a iné zákonom stanovené subjekty, prípravu a tlač potvrdení vzťahujúcich sa k pracovno-právnemu alebo obdobnému pomeru zamestnanca subjektu verejnej správy podľa § 4 ods. 1 alebo podľa § 5 ods. 1 zákona a zabezpečuje prenos údajov po vykonaní zúčtovania miezd do modulov dotýkajúcich sa účtovníctva, [3: ) Napríklad zákon č. 40/1964 Zb. Občiansky zákonník v znení neskorších predpisov, zákon č. 513/1991 Zb. Obchodný zákonník v znení neskorších predpisov, zákon NR SR č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, zákon NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, zákon č. 55/2017 Z. z. v znení neskorších predpisov, zákon č. 311/2001 Z. z. v znení neskorších predpisov, zákon č. 438/2001 Z. z. o platových pomeroch a ďalších náležitostiach súvisiacich s vykonávaním funkcie predsedu samosprávneho kraja v znení neskorších predpisov, zákon č. 553/2003 Z. z. v znení neskorších predpisov, zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákon č. 376/2022 Z. z. o profesionálnych náhradných rodičoch a o zmene a doplnení niektorých zákonov v znení neskorších predpisov.]  [4: ) Napríklad zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, zákon č. 461/2003 Z. z. o sociálnom poistení v znení neskorších predpisov, zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov, zákon č. 595/2003 Z. z. o dani z príjmov v znení neskorších predpisov, zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov.] 

c) modul M03 Organizačný manažment, určený pre vedenie evidencie údajov o plánovaných systemizovaných miestach v rámci organizačnej štruktúry subjektu verejnej správy podľa § 4 ods. 1 alebo podľa § 5 ods. 1 zákona, a ktorý zachytáva komplexnú organizačnú štruktúru subjektu verejnej správy podľa § 4 ods. 1 alebo podľa § 5 ods. 1 zákona vrátane hierarchických väzieb subjektu verejnej správy podľa § 4 ods. 1 alebo podľa § 5 ods. 1 zákona, požiadaviek na kvalifikáciu a prax potrebných pre dané plánované miesto, pričom modul taktiež zabezpečuje pre subjekt verejnej správy podľa § 4 ods. 1 alebo podľa § 5 ods. 1 zákona správu kompetencií a správu zastupovania jednotlivých zamestnancov vyplývajúcich z osobitných predpisov,[footnoteRef:5]) [5: ) Napríklad zákon č. 55/2017 Z. z. v znení neskorších predpisov, zákon č. 311/2001 Z. z. v znení neskorších predpisov, zákon č. 552/2003 Z. z. v znení neskorších predpisov, zákon č. 553/2003 Z. z. v znení neskorších predpisov.] 

d) modul M04 Časový manažment, určený na plánovanie fondu pracovného času zamestnancov, evidenciu a spracovanie dochádzky zamestnancov vrátane udeľovania príkazu na prácu nadčas, schvaľovanie práce nadčas, evidenciu neprítomnosti zamestnancov, ktorou je najmä dovolenka zamestnanca, prekážky v práci na strane zamestnanca alebo prekážky v práci na strane zamestnávateľa a poskytovanie podkladov pre zúčtovanie miezd v module uvedenom v písmene b),
e) modul M05 Talent manažment, určený na evidenciu kvalifikačných požiadaviek na plánované miesta, evidenciu získanej kvalifikácie u zamestnancov a taktiež plánovanie, evidenciu a realizáciu vzdelávania zamestnancov; modul taktiež obsahuje funkcionalitu realizácie a evidencie služobného hodnotenia štátnych zamestnancov, na ktorých sa vzťahujú ustanovenia podľa osobitných predpisov,[footnoteRef:6]) [6: ) Zákon č. 55/2017 Z. z. v znení neskorších predpisov.] 

f) modul M06 Sociálne, určený na zabezpečenie evidencie, spracovania a výplatu služieb a dávok sociálneho zabezpečenia, výpočet výsluhových dávok sociálneho zabezpečenia a na sledovanie mesačných a ročných výkazov príjmov a výdavkov osobitných účtov, pričom tento modul využíva subjekt verejnej správy podľa § 4 ods. 1 alebo podľa § 5 ods. 1 zákona, ktorý má zamestnancov, na ktorých sa uplatňuje osobitná právna úprava týkajúca sa oblasti sociálneho zabezpečenia podľa osobitných predpisov,[footnoteRef:7]) [7: ) Napríklad zákon č. 315/2001 Z. z. o Hasičskom a záchrannom zbore v znení neskorších predpisov, zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.] 

g) modul M07 Správa služobných ciest, určený na zabezpečenie evidencie tuzemských a zahraničných služobných a pracovných ciest,[footnoteRef:8]) poskytnutých preddavkov, cestovných náhrad, výdavkov a iných plnení, ich vyúčtovanie a vysporiadanie prostredníctvom finančného účtovníctva alebo mzdy v zmysle osobitného predpisu,[footnoteRef:9]) personalizáciu nákladov pracovných a tuzemských a zahraničných služobných ciest a výkazov pracovných a tuzemských a zahraničných služobných ciest.  [8: ) Zákon č. 311/2001 Z. z. v znení neskorších predpisov. Zákon č. 283/2002 Z. z. o cestovných náhradách v znení neskorších predpisov, § 70 zákona č. 55/2017 Z. z. v znení neskorších predpisov. ]  [9: ) Napríklad zákon č. 283/2002 Z. z. v znení neskorších predpisov, zákon č. 431/2002 Z. z. v znení neskorších predpisov, zákon č. 595/2003 Z. z. v znení neskorších predpisov, Opatrenie č. 401/2012 Z. z. Opatrenie Ministerstva financií Slovenskej republiky, ktorým sa ustanovujú základné sadzby stravného v eurách alebo v cudzej mene pri zahraničných pracovných cestách, Opatrenie č. 9/2026 Z. z. Opatrenie Ministerstva financií Slovenskej republiky, ktorým sa dopĺňa Opatrenie Ministerstva financií Slovenskej republiky č. 401/2012 Z. z., ktorým sa ustanovujú základné sadzby stravného v eurách alebo v cudzej mene pri zahraničných pracovných cestách.] 

h) modul M08 Manažment vozového parku, určený na zabezpečenie technickej, ekonomickej, administratívnej a prevádzkovej agendy súvisiacej s používaním dopravných prostriedkov, ich príslušenstva a tiež strojov, prístrojov a zariadení spotrebovávajúcich pohonné látky, ktoré má subjekt verejnej správy podľa § 4 ods. 1 alebo podľa § 5 ods. 1 zákona v správe, vlastníctve, výpožičke alebo v prenájme,
i) modul M09 Materiálový manažment, určený na zabezpečenie funkcionality súvisiacej so zabezpečením alebo objednaním tovarov a služieb, evidenciu faktúr od dodávateľov, vrátane vedenia skladov a skladovej evidencie majetku, pričom modul sa nevzťahuje na zabezpečenie procesu verejného obstarávania v zmysle osobitného predpisu,[footnoteRef:10]) [10: ) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.] 

j) modul M10 Predaj služieb, určený na zabezpečenie riadenia procesu predaja tovaru alebo služieb, ako aj procesov a postupov prostredníctvom ktorých je zabezpečený krátkodobý nájom nehnuteľností alebo ich častí na strane prenajímateľa.
k) modul M14 Základná finančná kontrola - Riadenie interného workflow, určený na zabezpečenie schvaľovania procesov vykonávaných v moduloch a výkon finančnej kontroly podľa osobitných predpisov[footnoteRef:11]) nad procesmi vykonávanými v moduloch; modul je integrovaný do procesov v ostatných moduloch,  [11: ) § 7 zákona č. 357/2015 Z. z. v znení neskorších predpisov. ] 

l) modul M15 Rozpočet, určený na zabezpečenie evidencie rozpočtových opatrení a sledovanie plnenia rozpočtu subjektu verejnej správy podľa § 4 ods. 1 alebo podľa § 5 ods. 1 zákona v členení na najnižšiu požadovanú úroveň organizačnej štruktúry, umožňuje sledovanie plnenia príjmov a čerpania výdavkov na ľubovoľné analytické členenia ekonomickej klasifikácie rozpočtovej klasifikácie v reálnom čase; modul je integrovaný do procesov v ostatných moduloch, 
m) modul M16 Správa nehnuteľností, určený na zabezpečenie činností spojených s užívaním nehnuteľností v správe podľa osobitného predpisu,[footnoteRef:12]) vo vlastníctve subjektu verejnej správy podľa § 4 ods. 1 alebo podľa § 5 ods. 1 zákona alebo pri užívaní nehnuteľností, ku ktorým má subjekt verejnej správy podľa § 4 ods. 1 alebo podľa § 5 ods. 1 zákona užívacie vzťahy a zúčtovanie nákladov spojených s týmito činnosťami, s fakturáciou prenájmov nehnuteľností iným užívateľom a refakturáciou prevádzkových nákladov iným užívateľom, okrem nájmu nehnuteľností alebo ich častí, ktorý nepresiahne 30 po sebe nasledujúcich kalendárnych dní, ktorí je popísaný v module podľa písmena j), [12: ) Najmä zákon č. 278/1993 Z. z. o správe majetku štátu v znení neskorších predpisov.] 

n) modul M17 Konsolidácia, určený na zabezpečenie výberu údajov pre spracovanie podkladov konsolidácie v zmysle osobitného predpisu[footnoteRef:13] za účelom zostavovania konsolidovanej účtovnej závierky kapitoly štátneho rozpočtu, vyššieho územného celku, obce, konsolidovanej účtovnej závierky ústrednej správy a súhrnnej účtovnej závierky verejnej správy, [13: ) Zákon č. 431/2002 Z. z. v znení neskorších predpisov.] 

o) modul M18 Finančné účtovníctvo, určený na zabezpečenie celkového zobrazenia vedenia účtovníctva, stavov účtov a realizáciu postupov vedenia účtovníctva podľa osobitných predpisov,[footnoteRef:14]) pričom za účelom zobrazovania správnych a úplných údajov v reálnom čase je tento modul integrovaný na príslušné ostatné moduly, [14: (FS č. 3/2021) v znení opatrenia MF SR č. MF/004791/2022-313 (FS č. 1/2022) v znení opatrenia č. MF/013684/2023-313 (FS č. 16/2023), Opatrenie Ministerstva financií Slovenskej republiky zo 7. decembra 2022 č. MF/14522/2022-36, ktorým sa ustanovujú podrobnosti o postupoch účtovania a rámcovej účtovej osnove pre štátne rozpočtové organizácie, štátne príspevkové organizácie a štátne účelové fondy v znení opatrenia zo 7. decembra 2023 č. MF/13953/2023-361 v znení neskorších predpisov, Opatrenie Ministerstva financií Slovenskej republiky zo dňa 12. 12. 2022 č. MF/014454/2022-36, ktorým sa ustanovujú podrobnosti o postupoch účtovania a rámcovej účtovej osnove pre obce, vyššie územné celky a nimi zriadené rozpočtové organizácie a príspevkové organizácie v znení opatrenia č. MF/014915/2023-361 v znení neskorších predpisov, a Opatrenie Ministerstva financií Slovenskej republiky z 5. decembra 2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov.] 

p) modul M19 Nákladové účtovníctvo, určený na zefektívnenie vnútroorganizačného riadenia pomocou sledovania nákladov a štatistických ukazovateľov v rámci subjektu verejnej správy podľa § 4 ods. 1 alebo podľa § 5 ods. 1 zákona,
q) modul M21 Evidencia zmlúv a zverejňovanie do Centrálneho registra zmlúv, určený na zabezpečenie evidencie zmlúv a požiadaviek na verejné obstarávanie subjektu verejnej správy podľa § 4 ods. 1 alebo podľa § 5 ods. 1 zákona a integráciu na ostatné moduly za účelom súčasného sledovania stavu, čerpania a plnení vyplývajúcich zo zmlúv a zabezpečenia povinnosti zverejnenia zmlúv do informačného systému verejnej správy Centrálny register zmlúv podľa osobitného predpisu,[footnoteRef:15])  [15: ) § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.] 

r) modul M22 Evidencia majetku, určený na zabezpečenie evidencie a účtovania o majetku v správe a užívaní subjektu verejnej správy podľa § 4 ods. 1 alebo podľa § 5 ods. 1 zákona podľa osobitného predpisu[footnoteRef:16]) s výnimkou zásob, účtovanie skutočností o stave a pohybe majetku, ako je najmä nadobudnutie alebo obstaranie majetku, zaradenie do používania, odpisovanie a vyradenie, pričom tieto skutočnosti sú zaznamenané ako účtovný doklad na účtoch v hlavnej knihe modulu podľa písmena o) s integráciou na ostatné moduly, [16: ) Napríklad zákon č. 431/2002 Z. z. v znení neskorších predpisov.] 

s) modul M23 Zmluvné účty, určený na zabezpečenie funkcionality súvisiacej s účtovaním pohľadávok subjektu verejnej správy podľa § 4 ods. 1 alebo podľa § 5 ods. 1 zákona, ich evidenciu na účtovných knihách podľa osobitných predpisov,[footnoteRef:17]) ako aj ich správu smerujúcu k úhrade pohľadávok subjektu verejnej správy podľa § 4 ods. 1 alebo podľa § 5 ods. 1 zákona, pričom modul umožňuje tvorbu a schvaľovanie rôznych foriem vymáhania pohľadávok ako sú najmä upomínanie, splátkové kalendáre a vzájomné započítanie pohľadávok,[footnoteRef:18]) modul je priamo integrovaný na informačný systém verejnej správy Centrálny register splatných pohľadávok štátu podľa osobitného predpisu,[footnoteRef:19]) [17: ) Zákon č. 374/2014 Z. z. v znení neskorších predpisov.]  [18: ) Pozn. ak subjekt verejnej správy podľa § 4 ods. 1 zákona disponuje verejnými pohľadávkami štátu, alebo súkromnými pohľadávkami po splatnosti.]  [19: ) Zákona č. 374/2014 Z. z. v znení neskorších predpisov.] 

t) modul M27 Reporting, určený na zabezpečenie vytvárania správ, zostáv a analýz vychádzajúcich z údajov z ostatných modulov; modul tiež obsahuje funkcionalitu tvorby dátových setov za účelom ich zverejňovania ako sú najmä dátové sety faktúr, objednávok, zahraničných pracovných ciest a organizačnej štruktúry subjektu verejnej správy podľa § 4 ods. 1 alebo podľa § 5 ods. 1 zákona; modul pokrýva potreby prevádzkového výkazníctva,[footnoteRef:20]) výkazníctva20) nad historickými údajmi pôvodných informačných systémov, manažérskeho výkazníctva20), analytického výkazníctva20) prostredníctvom nástrojov pre pokročilú analýzu a dolovanie v dátach,[footnoteRef:21]) [20: ) Pozn. podľa anglického slova „reporting“.]  [21: ) Pozn. podľa anglického slova „data mining“.] 

u) modul M28_1 Centrálna správa kmeňových dát a číselníkov, určený na centrálnu správu a riešenie kvality kmeňových údajov a číselníkov, a to v spojitosti najmä na informačný systém verejnej správy Centrálna platforma dátovej integrácie podľa osobitných predpisov,[footnoteRef:22]) [22: ) Napríklad zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.] 

v) modul M28_2 Obchodný partner, určený na výkon správy obchodných partnerov (dodávateľov a odberateľov subjektu verejnej správy podľa § 4 ods. 1 alebo podľa § 5 ods. 1 zákona), pričom modul je integrovaný do procesov v ostatných moduloch,
w) modul M30 Údržba a opravy, určený na evidenciu údajov týkajúcich sa majetku, ktorý subjekt verejnej správy podľa § 4 ods. 1 alebo § 5 ods. 1 zákona vlastní alebo má v správe, má ho v nájme alebo iným spôsobom ho užíva, podliehajúceho údržbe a opravám, pričom modul umožňuje subjektu verejnej správy podľa § 4 ods. 1 alebo § 5 ods. 1 zákona túto údržbu a opravy plánovať, evidovať realizáciu a zúčtovať vzniknuté náklady.

§ 4
Rozšírené moduly 

(1) Rozšírenými modulmi a ich všeobecným popisom funkčnosti podľa zákona sú:
a) Modul M15 Granty ako súčasť modulu podľa § 3 ods. 2 písm. l), určený na zabezpečenie detailnejšieho analytického sledovania prijatých a poskytovaných nenávratných finančných príspevkov alebo nenávratných finančných výpomocí, t. j. projektov, dotácií, grantov, transferov, príspevkov, interných finančných plnení a pod., pričom modul je integrovaný s ostatnými modulmi,
b) modul M15_2 Dotácie, určený na zabezpečenie spracovania celého životného cyklu dotácie od zverejnenia výzvy na dotáciu, cez podanie žiadosti o dotáciu, jej spracovanie, vyplatenie až po konečné vyúčtovanie dotácie, pričom modul je integrovaný s ostatnými modulmi,
c) modul M20 Riadenie projektov, určený na zabezpečenie evidencie a riadenia projektov, pri ktorých je potrebné sledovať okrem iného aj merateľné ukazovatele, termíny, náklady a klasifikáciu projektov podľa jednotlivých oblastí, pričom modul je integrovaný s ostatnými modulmi, 
d) modul M24 Služby vysunutých pracovísk, určený na poskytovanie funkcionalít pre centralizáciu výkonu podporných činností v rámci administratívnych centier v podobe prepojenia na ostatné moduly.

§ 5 
Podrobnosti týkajúce sa spracúvania osobných údajov ministerstvom podľa § 10 zákona

(1) V informačných technológiách centrálneho ekonomického systému sa pri zabezpečovaní činností ministerstvom podľa § 9 ods. 1 písm. a) a b) zákona spracúvajú osobné údaje týchto kategórií dotknutých osôb:
a) zamestnancov, štátnych zamestnancov, príslušníkov v služobnom pomere, osôb vo výkone verejnej funkcie a osôb v obdobnom pracovnom alebo inom právnom vzťahu k subjektu verejnej správy podľa § 4 ods. 1 zákona,
b) bývalých zamestnancov, bývalých štátnych zamestnancov, bývalých príslušníkov v služobnom pomere, bývalých osôb vo výkone verejnej funkcie a bývalých osôb v obdobnom pracovnom alebo inom právnom vzťahu k subjektu verejnej správy podľa § 4 ods. 1 zákona, ak je spracúvanie ich osobných údajov potrebné podľa osobitných predpisov,
c) fyzických osôb, ktorým sa poskytujú mzdy, platy, odmeny, náhrady, dávky, príspevky, výsluhové dávky alebo iné peňažné plnenia prostredníctvom informačných technológií centrálneho ekonomického systému,
d) fyzických osôb konajúcich v mene alebo za subjekt verejnej správy podľa § 4 ods. 1 zákona,
e) fyzických osôb konajúcich v mene alebo za dodávateľa, odberateľa, prijímateľa, nájomcu, vypožičiavateľa, poskytovateľa, zhotoviteľa alebo iného zmluvného partnera subjektu verejnej správy podľa § 4 ods. 1 zákona,
f) dodávateľov, odberateľov, prijímateľov, nájomcov, vypožičiavateľov, poskytovateľov, zhotoviteľov alebo iných zmluvných partnerov subjektu verejnej správy podľa § 4 ods. 1 zákona, ak sú fyzickými osobami,
g) žiadateľov o dotáciu, grant, transfer, príspevok, nenávratný finančný príspevok alebo inú formu finančného plnenia, prijímateľov týchto plnení a fyzických osôb konajúcich v ich mene alebo za nich,
h) fyzických osôb zúčastnených na príprave, realizácii, riadení, kontrole alebo vyhodnocovaní projektov evidovaných v informačných technológiách centrálneho ekonomického systému,
i) fyzických osôb, ktorých osobné údaje sú uvedené v zmluvách, objednávkach, faktúrach, účtovných, rozpočtových, platobných, majetkových, skladových, cestovných, projektových, dotačných, grantových alebo iných ekonomických záznamoch,
j) fyzických osôb, ktorých sa týka evidencia pohľadávok, záväzkov, splátkových kalendárov, započítania pohľadávok, upomínania alebo iných úkonov smerujúcich k úhrade alebo vysporiadaniu pohľadávok a záväzkov,
k) fyzických osôb, ktoré užívajú nehnuteľnosti, dopravné prostriedky, majetok, zariadenia alebo služby evidované alebo spravované prostredníctvom informačných technológií centrálneho ekonomického systému,
l) fyzických osôb, ktorých osobné údaje sa spracúvajú v rámci služobných ciest, pracovných ciest, vzdelávania, hodnotenia, zastupovania, správy kompetencií alebo iných personálnych a organizačných procesov zabezpečovaných prostredníctvom informačných technológií centrálneho ekonomického systému.
 
(2) V informačných technológiách centrálneho ekonomického systému sa pri zabezpečovaní činností ministerstvom podľa § 9 ods. 1 písm. a) a b) zákona spracúvajú tieto typy osobných údajov:
a) identifikačné údaje, najmä meno, priezvisko, titul, dátum narodenia, rodné číslo alebo iný identifikátor, rodinný vzťah so zamestnancom, osobné číslo zamestnanca alebo iný identifikátor pridelený subjektom verejnej správy podľa § 4 ods. 1 zákona využívajúcim informačné technológie centrálneho ekonomického systému,
b) kontaktné údaje, najmä adresa pobytu, korešpondenčná adresa, adresa elektronickej pošty, telefónne číslo a iné kontaktné údaje,
c) údaje o pracovnom, štátnozamestnaneckom, služobnom alebo inom právnom vzťahu k subjektu verejnej správy podľa § 4 ods. 1 zákona, najmä druh právneho vzťahu, dátum vzniku, zmeny alebo skončenia právneho vzťahu, pracovná pozícia, funkcia, náplň práce, organizačné zaradenie, miesto výkonu práce alebo služby, úväzok, zaradenie na systemizované miesto, kompetencie a zastupovanie,
d) mzdové, platové a odmeňovacie údaje, najmä údaje o mzde, plate, odmene, náhradách, príplatkoch, zrážkach, preddavkoch, daňových údajoch, odvodoch, poistnom, príspevkoch, bankovom účte a výplate peňažných plnení,
e) údaje týkajúce sa sociálneho zabezpečenia a iných zákonných plnení, najmä údaje potrebné na určenie, výpočet, výplatu, zúčtovanie alebo vykazovanie dávok, príspevkov, výsluhových dávok alebo iných plnení podľa osobitných predpisov,
f) údaje o pracovnom čase, dochádzke, neprítomnosti a prekážkach v práci, najmä údaje o plánovanom fonde pracovného času, dochádzke, dovolenke, práci nadčas, príkaze na prácu nadčas, schválení práce nadčas, neprítomnosti a podkladoch pre zúčtovanie mzdy alebo platu,
g) údaje o kvalifikácii, praxi, vzdelávaní, odbornej príprave, služobnom hodnotení, hodnotení zamestnanca, požiadavkách na kvalifikáciu a prax a údaje súvisiace s plánovaním, evidenciou a realizáciou vzdelávania,
h) údaje súvisiace so služobnými cestami a pracovnými cestami, najmä údaje o vyslaní na cestu, mieste a čase cesty, účele cesty, poskytnutých preddavkoch, cestovných náhradách, výdavkoch, vyúčtovaní a vysporiadaní cesty,
i) údaje súvisiace s používaním dopravných prostriedkov, strojov, prístrojov, zariadení a iného majetku, najmä údaje o osobe používajúcej alebo zodpovednej za majetok, údaje o prevádzke, spotrebe, nákladoch, údržbe, opravách a vyúčtovaní súvisiacich nákladov,
j) údaje o zmluvnom, dodávateľskom, odberateľskom, nájomnom, užívacom, grantovom, dotačnom, projektovom alebo inom ekonomickom vzťahu, najmä označenie zmluvy, objednávky, faktúry, platby, pohľadávky, záväzku, nájmu, výpožičky, dotácie, grantu, transferu, príspevku alebo projektu,
k) údaje uvedené v účtovných, rozpočtových, platobných, zmluvných, fakturačných, objednávkových, majetkových, skladových, projektových, dotačných, grantových, cestovných alebo iných ekonomických záznamoch,
l) údaje o pohľadávkach, záväzkoch a ich úhrade alebo vysporiadaní, najmä údaje o splatnosti, úhrade, upomínaní, splátkovom kalendári, započítaní pohľadávok, vymáhaní a postupe správy pohľadávok,
m) údaje súvisiace s nehnuteľnosťami, nájmom, užívaním, správou, prevádzkou, fakturáciou a refakturáciou nákladov, najmä údaje o nájomcovi, užívateľovi, predmete užívania, rozsahu užívania, nákladoch a platbách,
n) údaje súvisiace s poskytovaním, prijímaním, evidenciou, čerpaním, kontrolou a vyúčtovaním dotácií, grantov, transferov, príspevkov, nenávratných finančných príspevkov alebo iných finančných plnení,
o) údaje súvisiace s prípravou, riadením, realizáciou, monitorovaním a vyhodnocovaním projektov, najmä údaje o zodpovedných osobách, členoch projektového tímu, kontaktných osobách, merateľných ukazovateľoch, termínoch, nákladoch a klasifikácii projektu,
p) údaje potrebné na správu používateľského účtu a prístupových oprávnení vzťahujúce sa k identifikovanej alebo identifikovateľnej fyzickej osobe, najmä používateľské meno, identifikátor používateľa, rola, rozsah oprávnení, príslušnosť k organizačnej jednotke a údaje o schvaľovaní alebo vykonávaní úkonov v informačných technológiách centrálneho ekonomického systému,
q) údaje o používaní informačných technológií centrálneho ekonomického systému vzťahujúce sa k identifikovanej alebo identifikovateľnej fyzickej osobe, najmä identifikátor používateľa, dátum a čas prihlásenia, dátum a čas vykonania úkonu, druh vykonaného úkonu a identifikátor záznamu, ktorého sa úkon týka,
r) technické a prevádzkové údaje súvisiace s prístupom, prevádzkou, podporou a integráciou informačných technológií centrálneho ekonomického systému, ktoré sa vzťahujú k identifikovanej alebo identifikovateľnej fyzickej osobe, najmä IP adresa, identifikátor zariadenia, identifikátor aplikácie, systémové záznamy umožňujúce identifikáciu používateľa a údaje o integračnom spracovaní, ak môžu byť osobnými údajmi, najmä IP adresa, identifikátor zariadenia, identifikátor aplikácie, systémové záznamy a údaje o integračnom spracovaní.

(3) Ustanoveniami tejto vyhlášky nie sú dotknuté povinnosti prevádzkovateľa a sprostredkovateľa podľa § 10 zákona a podľa osobitného predpisu.[footnoteRef:23]) [23: ) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).] 


§ 6
Účinnosť

Táto vyhláška nadobúda účinnosť 1. januára 2027. 

